Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 42/10/5505	Liptovský Mikuláš, 20.12.2013
EEČ : 2-39-558-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Hoci bol právoplatným rozsudkom Okresného súdu v Liptovskom Mikuláši sp. zn. XXXXX zo dňa 26.11.1999 zaviazaný platiť mesačné výživné na svoju dcéru XXXXX (nar. XXXXX) po 1.500,-Sk (49,79 €) vždy do 15. dňa v mesiaci do rúk jej matky XXXXX (nar. XXXXX), trvale bytom XXXXX, XXXXX č. XXXXX, od 20. 01. 2000 doposiaľ, okrem októbra 2001, kedy zaslal 327,18 Sk a novembra, kedy uhradil 95,56 Sk, teda spolu uhradil 14,03 € si túto povinnosť riadne neplnil, nesnažil sa prácu si zabezpečiť a aj keď bol zamestnaný, výživné neplatil a za uvedené obdobie dlhuje svojej dcére XXXXX na výživnom čiastku 8.300,90,-EUR.

lebo zanikla trestnosť činu

Odôvodnenie:
	Proti obvinenému XXXXX bolo začaté trestné stíhanie a  vznesené obvinenie pre trestný čin zanedbania povinnej výživy podľa § 213 ods. 1 Trestného zákona (účinného do 01. 01. 2006) a v januári 2013 pre prečin zanedbania povinnej výživy podľa § 207 ods. 1, ods. 3 písm. b/ Trestného zákona. Keďže všetky uznesenia o vznesení obvinenia mu boli doručené až dňa 23. 10. 2013, je potrebné daný skutok kvalifikovať ako  prečin zanedbania povinnej výživy podľa § 207 ods. 1, ods. 3 písm. b/ Trestného zákona. Obvinený je stíhaný pre skutok, že hoci bol právoplatným rozsudkom Okresného súdu v Liptovskom Mikuláši sp. zn. XXXXX zo dňa 26.11.1999 zaviazaný platiť mesačné výživné na svoju dcéru XXXXX (nar. XXXXX) po 1.500,-Sk (49,79 €) vždy do 15. dňa v mesiaci do rúk jej matky XXXXX (nar. XXXXX, trvale bytom XXXXX, XXXXX č. XXXXX, od 20. 01. 2000 doposiaľ, okrem októbra 2001, kedy zaslal 327,18 Sk a novembra, kedy uhradil 95,56 Sk, teda spolu uhradil 14,03 € si túto povinnosť riadne neplnil, nesnažil sa prácu si zabezpečiť a aj keď bol zamestnaný, výživné neplatil a za uvedené obdobie dlhuje svojej dcére XXXXX na výživnom čiastku 8.300,90,-EUR.
	Po ukončení  vyšetrovania podal vyšetrovateľ Odboru kriminálnej polície PZ v Liptovskom Mikuláši na tunajšiu prokuratúru  návrh na zastavenie trestného stíhania z dôvodu, že obvinený si svoju vyživovaciu povinnosť dodatočne splnil. 
Po preštudovaní spisového materiálu som zistila, že obvinený XXXXX si svoju  vyživovaciu povinnosť dodatočne splnil, keď  dňa 13.12.2013 XXXXX matka poškodenej XXXXX s jej súhlasom prevzala celú dlžnú sumu na výživnom  v čiastke 8 390,-EUR, pričom do spisového materiálu bolo doložené notársky overené potvrdenie o prevzatí finančných prostriedkov, ako dlžnej čiastky na výživnom. Toto pri výsluchu svedka potvrdila XXXXX, ako aj jej dcéra, poškodená XXXXX, ktoré uviedli, že celé dlžné výživné bolo vyplatené a tiež bolo oboma potvrdené, že dcéra obvineného v dôsledku neplatenia výživného obvineným  núdzou netrpela. 
Podľa § 86  písm. a/ Trestného zákona trestnosť trestného činu zanedbania povinnej výživy podľa § 207 Trestného zákona zaniká,  ak trestný čin  nemal trvalo nepriaznivé následky a páchateľ svoju povinnosť  dodatočne splnil skôr, než sa súd odobral na záverečnú poradu. 
Podľa § 215 ods. 1 písm. h/ Trestného poriadku  prokurátor  zastaví trestné stíhanie ak zanikla trestnosť činu. 
Keďže obvinený uhradil dlžné  výživné v plnej výške a neplatenie  výživného nemalo na jeho dcéru trvalo nepriaznivé následky, rozhodla som  tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zdeňka Klaučová
prokurátorka